Мы свята Кастрычніцкай рэвалюцыі пакінулі выхадным днём. Вядома, гэта крыху іншы падыход. Многія бачаць гэту далёкую рэвалюцыю на адлегласці - прайшло больш за сотню гадоў. Але гэта наша гісторыя. Яе не перакрэсліш, яе не перапішаш. Той, хто спрабаваў, перапісваючы, кінуць камень у мінулае, атрымліваў гэты камень у сучасным. Мы пакінулі гэта свята. Але, зразумела, час ідзе, і яго (свята. - Заўвага БЕЛТА) трэба было напоўніць нейкім іншым сэнсам- сказаў кіраўнік дзяржавы. 